Rijeka, 9. rujna 2020.g.

**NAJAVA DOGAĐANJA I POZIV ZA MEDIJE**

**POČINJE FESTIVAL *LOVRAN CLASSIC***

**U četvrtak, 10. rujna 2020.g. u 20 sati u kinu Sloboda** (Trg slobode 11) **u Lovranu održat će se prva večer festivala *Lovran Classic*. Festival će svojim nastupom otvoriti *Trio Laurus*, koji čine Jelena Tihomirović na klaviru, Giovanni Genovese na violončelu i Metod Sironić na flauti.**

**Treće po redu izdanje festivala *Lovran Classic* do 18. rujna priredit će ukupno pet koncertnih nastupa, a ulaz na sva događanja je besplatan.**

**Koncert je organiziran uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

**Nastavak festivala *Lovran Classic***  
  
Već idućeg dana, **u petak 11. rujna u 20 sati u kinu Sloboda** koncert će održati komorni sastav ***Le Trio***, koji čine sopranistica **Marija Lešaja**, **Eda Rimanić** na flauti i **Iva Ljubičić Lukić** na klaviru.

**U utorak 15. rujna također u 20 sati u kinu Sloboda** u Lovranu slijedi koncert ***Balkan Madness***, u izvođenju pijanista **Bartolomeja Stankovića**, koji će tom prilikom predstaviti i svoj novi album.

Festival *Lovran Classic* nastavlja se **u četvrtak 17. rujna kada će u kinu Sloboda od 20 sati** biti izveden koncert ***U prijateljstvu***. **Radi se o koncertu, koji je sastavni dio programa Doba moći Rijeke 2020 - Europske prijestolnice kulture, a koji je inspiriran temom migracija i povijesti našega kraja te donosi skladbe Karlaheinza Stockhausena, Borisa Papandopula i Béle Bartóka.** Iste večeri najavljena je i praizvedba nove kompozicije mladog riječkog skladatelja **Juraja Marka Žerovnika**.  
Na koncertu sviraju **Metod Sironić**, **Jelena Tihomirović** i **Marta Karolina Cader**.

Festival *Lovran Classic* zaključuje koncert ***Kalamos kvinteta*** **na Trgu sv. Ivana u Starom gradu u Lovranu**, koji će se održati **18. rujna od 20 sati**.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42